Howard Phillips Lovecraft (rodz. 20 siyrpnia 1890 we Providence, um. 15 marca 1937 we Providence) – amerikański pisoř, autor kśōnžek ze zorty fantasy a rōmanōw grozy, kere cuzamyn twořōm fikcyjno mitolōgijo Cthulhu. Je jednym s prekursorōw zorty science fiction, do kerych wkludzou fikcyjne istoty s tyj mitolōgije. Inkše znōme motywy s jygo twōrčości to postać klepńōnygo Araba, Abdula Al-Hazreda, kery napisou bluźnierčo ksiynga pode titlym "Necronomicon", we keryj je spisano wiedza ô pradawnych bōstwach, jake downij řōndziuy na Ziymie a terozki čekajōm na momynt coby powrōcić. Bez dugi čos uwožano, aže "Necronomicon" richtig istnieje, a som Lovecraft dugo tymu niy zapřečou, nale na kōniec we jydnym s brifōw přiznou aže je to fikcyjo. Nale powstouo nawet pora kśōnžek pode tym titlym, pisanych bez inkšych pisořy abo bez fanōw Lovecrafta. Akcyjo rōmanōw Lovecrafta nojčyńścij dzieje sie we Nowym Ynglandzie, kery je we nich předstowiany kej kraina fest groźno a pouno mročnych tajemnicōw a magije, heimat lo pradawnych kultōw. Motywy s jygo rōmanōw a powiarek sōm čynsto ôbecne we kultuře, powstoua tyž mynga adaptacyjōw radyjowych a filmowych jygo dzieu. "The Case of Charles Dexter Ward" "The Doom That Came to Sarnath" - 1919 "At the Mountains of Madness" - 1931 "The Quest of Unknown Kadath" "The lurker at the threshold" - Howard Phillips Lovecraft & August Derleth "The Call of Cthulhu" - 1926 "The Shadow over Innsmouth" "The Colour of the Space" "The Whisperer in the Darkness" "The Ghost of the Darkness" "The Dunwich Horror" "The Music of Erich Zann" "The Hound" "The Picture in the House" "The Thing on the Doorstep" "In the Vault" "The Temple" "The Lurking Fear" "The Tomb" "The Outsider" "The Shunned House" "Cool Air" "He" "The Dreams in the Witch House" "Pickmans Model" - 1927 "Herbert West - Reanimator" "The Rats in the Walls" "Dagon" "The Transition Of H.P. Lovecraft: The road to madness" "Fungi from Yuggoth" The H.P. Lovecraft Archive